《百字令 西梁山过长年所居，漫书其壁》
清代·顾贞观

远天秋净，正西风粳稻，江乡初熟。竟日帆移罾影外，卧柳村扉熟矗。

别浦潮回，平矶叶掩，篱落轻鸥宿。薄寒吹上，春山澹澹凝绿。

眼前人丽如花，鱼多似米，船却高于屋。鸡犬图书无恙在，生事此中粗足。

烟水携家，五湖双桨，旧约何年续。客游良苦，倦听商女遗曲。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。